BASES E CONVOCATORIA DOS PREMIOS DA XXXVII EDICIÓN DE FEIRADEZA E XXVII CONCURSO DE GANDO FRISÓN DO CONCELLO DE LALÍN
ADMINISTRACIÓN LOCAL — Municipal — Lalín (Subvencións e axudas, 04/07/2022)

O Concello de Lalín (Pontevedra), en colaboración con Xuncoga e Africor Pontevedra, no seu afán de fomentar os intercambios de experiencias e estimular a mellora da cabana gandeira da Comarca de Deza, aprobou as presentes bases para a concesión de premios da XXXVII Edición de Feiradeza e do XXVII Concurso de Gando Frisón do Concello de Lalín. Os beneficiarios dos premios serán os gandeiros participantes en Feiradeza, sempre e cando cumpran cos requisitos establecidos no artigo 13 da Lei 38/2003, do 17 de novembro, Xeral de Subvencións, dito requisito deberá acreditarse mediante a declaración responsable que figura como anexo ás presentes bases. Os gandeiros deberán presentar os seus datos persoais: nome, apelidos, DNI, enderezo e teléfono, así como os datos relativos á identificación dos animais de gando frisón que esixe a normativa sanitaria de identificación animal vixente. Africor Pontevedra, logo da revisión dos animais, dará traslado da identificación dos que se proponen para concursar ao Xefe de Área dos Servizos Veterinarios da Xunta de Galicia que, despois da cumprimentación dos requisitos sanitarios en vigor, autorizará ou denegará a participación de ditos animais en Feiradeza. As persoas interesadas poderán participar nas seguintes categorías: As bases estarán a disposición dos interesados no Rexistro Xeral do Concello de Lalín e na páxina web: www.lalin. gal As presentes bases reguladoras publicaranse no BOPPO e, con posterioridade, remitiráselle a convocatoria á base de datos nacional de subvencións (BDSN), que será a que lle de traslado ao BOPPO do seu extracto. O xurado será un Xuíz Nacional ou Xuíz Internacional designado polo Comité de Feiradeza, a proposta de Africor Pontevedra. Os premios, por importe total de 10.000€, convócanse con carto ao crédito consignado na aplicación orzamentaria: 0.4311.48100. Os premios subdivídense nas seguintes categorías, coa súa correspondente dotación económica: Os premios 8ª, 9ª, 10ª, 18ª, 20ª, 21ª, 22ª e 23ª non contarán con dotación económica a cargo do Concello de Lalín, podendo ser concedidos e financiados directamente por entidades colaboradoras de Feiradeza, nas contías que estas determinen. Asimesmo, e co obxecto de promover a existencia nas explotacións gandeiras da zona de animais cunha morfoloxía e xenealoxía o máis desenvolvida posible, e así facer rendible a produción leiteira, sortéase entre o público asistente unha novilla (ou, no seu defecto, a cantidade de 1.000€) e unha xata (ou, no seu defecto, a cantidade de 500€). Antes de proceder ao pagamento, a persoa premiada deberá presentar, no Rexistro do Concello de Lalín, unha declaración de atoparse ao corrente nas súas obrigas coa Seguridade Social e a Axencia Estatal de Administración Tributaria (AEAT), conforme ao anexo publicado na páxina web: www.lalin. gal Obterán os premios aqueles gandeiros e animais que o Xuíz Nacional ou Internacional consideren que son superiores aos outros, dentro de cada sección, e segundo as Normas de Xulgamento dos Animais. O Xuíz poderá decidir que algunha sección quede deserta, senón hai animais presentados para a mesma, ou ben considere que os animais presentados non cumpren cos mínimos de calidade. O Xuiz valorará o carácter leiteiro do animal, o estilo e a angulosidade, marcado de sotelar e que a cabeza sexa fina e expresiva. Asimesmo terase en conta o ubre, a grupa, pes e patas. A entidade organizadora poderá esixir a identificación da personalidade dos premiados, que, salvo causas de forza maior, suficientemente acreditadas, deberán recoller os premios en persoa. O feito de participar no concurso significa a aceptación das presentes bases, cuxa interpretación última corresponde aos membros do xurado. O Concelleiro, Avelino Souto Rozados